钦定古今图书集成/明伦汇编/官常典/第060卷 > 蔡阳侯平
## 钦定古今图书集成/明伦汇编/官常典/第060卷 > 蔡阳侯平

按《后汉书城阳恭王传》：“建武十三年，封恭王祉嫡子
平为蔡阳侯，以奉祉祀。平弟坚为高乡侯。初，建武二
年，以皇祖皇考墓为昌陵，置陵令守视，后改为章陵，
因以舂陵为章陵县。十八年，立考侯、康侯庙，比园陵，
置啬夫。诏零陵郡奉祠节侯、戴侯庙，以四时及腊岁
五祠焉。置啬夫、佐吏各一人。平后坐与诸王交通，国”
除。永平五年，显宗更封平为竟陵侯。平卒，子真嗣。真
卒，子禹嗣。禹卒，子嘉嗣。